English: Thank you, Jayne Bryant. You will have heard my answer to previous colleagues around the M4, but I do think it is important that the commission will consider all problems and opportunities and challenges and objectives for tackling congestion around the M4. And I understand there will be an interim report - I think it's before the end of this year, which, obviously, I will watch with interest. Around air quality and schools, again, it's a very important point. And if you look where we spend our time, we spend our time indoors - and I'll come back to what you were saying about domestic combustion - and also in the workplace, and, of course, outside - places like schools. So, you'll be aware of our statutory guidance to local authorities - we published that back in 2017 - which recognised schools and active travel routes, amongst others, as sensitive receptor locations. And we know that we've - . We've given guidance so that local authorities have to take a risk-based approach in siting their monitors. They need to be informed by where the evidence indicates people are likely to be exposed to the highest levels of air pollution, and, clearly, schools is an area where this needs to be done. I mentioned that we've already got levers, and local authorities have powers - particularly around engine idling; I think that's a very important point that you raised. Tree planting - again, other Members have raised the issue that we're not planting enough trees, as we should be, but, as I say, we are making progress here. You'll be aware of the First Minister's manifesto commitment to a national forest. And within that national forest, we are looking at a concept called tiny forests, where you have an area the size of, perhaps, a tennis court, which can be used to plant trees to make that tiny forest. So, we're looking at, for instance, hospitals; schools would be an area where we perhaps could work, to see if that can be done. Indoor pollution - I mentioned that we will be looking to ban wet wood, because we know that wet wood uses more - there needs to be more energy from the fire to burn it. So, we will be looking to do that. And in relation to some forms of coal being more polluting than others, we will be taking further advice on that, and consulting on proposals to restrict the use of bituminous coal going forward. Around bonfire and fireworks, this is something that's raised with me quite often in relation to noise pollution. But, as you say, it can also obviously have an impact on air quality. So, again, I look forward to consultation responses around that. Across Government there are many - probably the majority of my Cabinet colleagues that I'm dealing with - . I mentioned before that 'Planning Policy Wales' had been changed at the end of last year to ensure it was looked at, and, clearly, with Ken Skates, around the transport strategy - I've had significant discussions with him around that, and I know he's launching the strategy in the very near future as to how we can address air pollution caused by transport. But I go back to behavioural change. I think it's really important that we hear what people think they can do. And I think, looking at the consultation that I've launched today, and why I'm urging Members to encourage their constituents to put forward - perhaps individual constituents wouldn't think to put forward this sort of consultation. So, I think it's really important that we use existing organisations such as Healthy Air Cymru and the British Lung Foundation to help us with this plan.
Welsh: Diolch i chi, Jayne Bryant. Fe fyddwch chi wedi clywed fy ateb i gyd-Aelodau ynglŷn â'r M4 yn flaenorol, ond rwy'n credu ei bod yn bwysig i'r comisiwn ystyried yr holl broblemau a'r cyfleoedd a'r heriau a'r amcanion ar gyfer mynd i'r afael â thagfeydd o amgylch yr M4. Ac rwy'n deall y bydd yna adroddiad interim - rwy'n credu y bydd hynny cyn diwedd eleni, y byddaf i, wrth gwrs, â diddordeb mawr ynddo. Ynglŷn ag ansawdd aer ac ysgolion, unwaith eto, mae hwnnw'n bwynt pwysig iawn. Ac os edrychwch chi ymhle yr ydym ni'n treulio ein hamser, rydym yn treulio ein hamser dan do - ac rwy'n dychwelyd at yr hyn yr oeddech chi'n ei ddweud am hylosgiad domestig - ac yn y gweithle hefyd, ac, wrth gwrs, y tu allan - mannau fel ysgolion. Felly, fe fyddwch chi'n ymwybodol o'n canllawiau statudol ni i awdurdodau lleol - fe wnaethom ni gyhoeddi'r rhain yn 2017 - a oedd yn cydnabod ysgolion a llwybrau teithio llesol, ymysg eraill, fel lleoliadau sensitif ar gyfer derbynyddion. Ac fe wyddom ein bod ni wedi - . Rydym wedi rhoi canllawiau i orfodi awdurdodau lleol i gymryd dull sy'n seiliedig ar risg wrth leoli eu monitorau. Mae angen iddyn nhw gael eu llywio gan y mannau y mae'r dystiolaeth yn dangos bod pobl yn debygol o fod yn agored i'r lefelau uchaf o lygredd aer, ac, yn amlwg, mae ysgolion yn faes lle mae angen gwneud hyn. Soniais eisoes fod gennym ni ddulliau, ac mae gan awdurdodau lleol bwerau - yn arbennig o ran injans yn aros yn yr unfan; rwy'n credu bod hwnnw'n bwynt pwysig iawn. Plannu coed - unwaith eto, mae Aelodau eraill wedi codi'r mater nad ydym ni'n plannu digon o goed, fel y dylem ni fod yn ei wneud, ond, fel y dywedais rydym yn gwneud cynnydd yn hyn o beth. Fe fyddwch chi'n ymwybodol o'r ymrwymiad ym maniffesto'r Prif Weinidog i goedwig genedlaethol. Ac o fewn y goedwig genedlaethol honno, rydym ni'n edrych ar gysyniad a elwir yn goedwigoedd bychain, lle mae gennych chi lecyn o faint cwrt tenis, efallai, y gellir ei ddefnyddio i blannu coed i sefydlu'r goedwig fechan honno. Felly, rydym yn edrych ar ysbytai, er enghraifft; a byddai ysgolion yn faes arall lle y gallem ni weithio efallai, i weld a oes modd gwneud hynny. Llygredd dan do - soniais y byddwn yn ceisio gwahardd coed gwlyb, oherwydd gwyddom fod coed gwlyb yn defnyddio mwy - mae angen mwy o ynni o'r tân i'w losgi. Felly, byddwn yn ceisio gwneud hynny. Ac o ran rhai mathau o lo sy'n llygru mwy nag eraill, byddwn yn cymryd cyngor pellach ar hynny, ac yn ymgynghori ar gynigion i gyfyngu ar y defnydd o lo bitwminaidd wrth symud ymlaen. Ynglŷn â choelcerthi a thân gwyllt, mae hyn yn rhywbeth a godir yn aml iawn o ran llygredd sŵn. Ond, fel y dywedwch, gall gael effaith ar ansawdd aer hefyd, yn amlwg. Felly, unwaith eto, rwy'n edrych ymlaen at glywed ymatebion i'r ymgynghoriad ynglŷn â hynny. Ar draws y Llywodraeth, mae llawer - yn ôl pob tebyg, y rhan fwyaf o'm cyd-Aelodau yn y Cabinet yr wyf i'n ymwneud â nhw - . Soniais i o'r blaen fod 'Polisi Cynllunio Cymru' wedi cael ei newid ddiwedd y llynedd i sicrhau bod hyn yn cael ei ystyried ac yn amlwg, gyda Ken Skates, o ran y strategaeth drafnidiaeth - rwyf wedi cael trafodaethau sylweddol gydag ef ynghylch hynny, ac rwy'n gwybod ei fod eisiau lansio'r strategaeth yn y dyfodol agos iawn o ran sut y gallwn ni fynd i'r afael â llygredd aer a achosir gan drafnidiaeth. Ond rwy'n dychwelyd at newid ymddygiad. Rwy'n credu ei bod yn bwysig iawn ein bod ni'n clywed yr hyn y mae pobl yn credu y gallan nhw ei wneud. Ac rwy'n credu, o edrych ar yr ymgynghoriad a lansiais heddiw, ac rwy'n ymbil ar yr Aelodau i annog eu hetholwyr i gyflwyno - efallai na fyddai etholwyr unigol yn meddwl am gyflwyno'r math hwn o ymgynghoriad. Felly, rwy'n credu ei bod yn bwysig iawn inni ddefnyddio sefydliadau sy'n bodoli eisoes fel Awyr Iach Cymru a Sefydliad Prydeinig yr Ysgyfaint i'n helpu ni gyda'r cynllun hwn.